Nafarroako Parlamentuko Mahaiak, 2017ko abenduaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, etxebizitzen erosketarako hipoteka berrien sinatzeak % 13,1 behera egin izanari buruz Estatistikako Institutu Nazionalak argitaratu dituen datuak azaltzeko azterketei eta arrazoiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko abenduaren 11n

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Errok, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Estatistikako Institutu Nazionalak 2017ko azaroaren 29an argitaratutako datuen arabera, irailean Nafarroa izan zen etxebizitzak erosteko hipoteka berrien sinadura gehien jaitsi zen Estatuko autonomia erkidegoa; zehazki, ehuneko 13,1.

Horri buruz, parlamentari honek honako hau jakin nahi du:

Departamentu eskudunak zer analisi egiten du horri dagokionez? Zerk azaltzen du datu hori?

Iruñean, 2017ko azaroaren 30ean.

Foru parlamentaria: Maiorga Ramírez Erro